
Увод 

Од свих метеоролошких параметара, температура ваздуха је највише анализирана и 
разматрана. Основна особина овог параметра, у суштини као и свих осталих, јесте 
просторна и временска променљивост (варијабилност). Променљивост је уочљива на врло 
малим временским скалама (реда величине једне секунде), као и на великим скалама (реда 
величине деценије и столећа). Представља се као средња вредност, односно као екстремна 
дневна, месечна и годишња вредност, али и на друге начине. Променљивост температура 
је за једно мерно место, са другим параметрима осмотреним на дугачак временски период, 
показатељ карактеристика климе. Са друге стране, и клима се такође мења, само је питање 
колико и у којем временском периоду. На овом месту настају неслагања у научним и 
стручним круговима. Било би једноставно закључити да ли се и колико клима мења, у 
случају да постоје јасно дефинисани критеријуми промене. Међутим, проблем се 
усложњава, јер промена климе није одређена само на основу променљивости 
метеоролошких и климатолошких параметара, већ се разматра и утицај климатских 
промена на читав живи свет на планети. 

У овом раду анализирају се неке особине температурног режима у Београду, у 
циљу сагледавања степена његове променљивости. 

Подаци и метод рада 

За анализу су коришћени подаци највиших дневних температура ваздуха 
измерених на Метеоролошкој опсерваторији Београд на Врачару у периоду од 1887. до 
2018. године. Подаци за 1914, 1915. и 1919. годину не постоје, а за 1941. и 1942. годину 
узети су они који су одређени на основу корелативне везе са подацима из Панчева 
(удаљеност између мерних места износи 12-13 км). 

У првом кораку тражени су датуми са првом и последњом појавом максималне 
температуре ваздуха >25,0 (летњи дан), >30,0 (тропски дан) и >35,0 степени (екстремно 
топли дан) и на тај начин одређен њихов редослед у свакој години. Затим су одређени 
најранији, најкаснији и средњи датуми прве и последње вредности задатих критеријумом. 
На крају су анализирани трендови првог и последњег датума у години са појавом летњег, 
тропског и екстремно топлог дана. 



Резултати и дискусија 


Први и последњи датум са појавом летњег, тропског и екстремно топлог дана 
различити су од године до године. На пример, први летњи дан у години јавља се у распону 
од 81 дана, од 07.03. до 27.05. (табела 1), тропски у распону од 96 дана, од 30.03. до 06.07, 
а екстремно топли дан у распону од 84 дана, од 09.06. до 31.08. Последњи летњи дан у 
години јавља се у распону од 92 дана, од 05.09. до 16.11, тропски у распону од 102 дана, 
од 20.07. до 31.10, а екстремно топли дан у распону од 102 дана, од 17.06. до 27.09. (табела 
2 ). 


Средњи датуми приказани су у табелама 1 и 2. Временска разлика од првог до 
последњег летњег дана износи у просеку 178 дана (приближно 6 месеци), од првог до 
последњег тропског износи 109 дана (приближно 3,5 месеци), а од првог до последњег 
екстремно топлог износи 30 дана (један месец). 

Анализа трендова првог и последњег датума са појавом летњег, тропског и 
екстремно топлог дана приказана је у табели 3. У случају када не бисмо знали 
коефицијенте детерминације, у првом моменту бисмо закључили да се датуми првог дана 
померају наниже и да високе температуре долазе раније. Аналогно томе, последњи датуми 
се померају наниже, као да се периоди високих температура раније завршавају, осим оних 
које су >35,0 степени. 

Али, линеарни тренд не може да се тумачи без узимања у обзир и вредности коефицијента 
детерминације (R 2 ) и коефицијента корелације (r). У овој анализи у свим случајевима 
коефицијент корелације r је <0,20 (табела 3), што значи да не постоји или да је незнатна 
повезаност између првог и последњег датума са појавом летњег, тропског и екстремно 
топлог дана и протока времена. Једноставно речено, у београдском температурном низу 
(1887-2018) не уочавају се статистички значајне промене у појављивању анализираних 
температурних параметара. 



Табела 1. Први датум (средњи, најранији и најкаснији) температуре ваздуха (Т) са 


вредностима >25,0, >30,0 и >35,0 степени, Београд, 1887-2018. 



Средњи датум 

Најранији датум 

Најкаснији датум 

т 

Дан 

Датум 

Дан 

Датум 

Дан 

Датум 

>25,0 

106,8 

17.04. 

67 

07.03.1920. 

148 

27.05.1980. 

>30,0 

146,8 

27.05. 

91 

30.03.1952. 

187 

06.07.1974. 

>35,0 

196,1 

15.07. 

160 

09.06.1891. 

244 

31.08.1944. 


Табела 2. Последњи датум (средњи, најранији и најкаснији) температуре ваздуха 
(Т) са вредностима >25,0, >30,0 и >35,0 степени, Београд, 1887-2018. 



Средњи датум 

Најранији датум 

Најкаснији датум 

Т 

Дан 

Датум 

Дан 

Датум 

Дан 

Датум 

>25,0 

285,2 

12.10. 

248 

05.09.1971. 

320 

16.11.1963. 

>30,0 

256,5 

14.09. 

202 

20.07.1976. 

304 

31.10.1926. 

>35,0 

226,4 

14.08. 

168 

17.06.1991. 

270 

27.09.1918. 


Табела 3. Линеарни тренд првог и последњег датума температуре ваздуха (Т) са 
вредностима >25,0, >30,0 и >35,0 степени и вредности коефицијента детерминације (R 2 ), 


Београд, 1887-2018. 


Т 

Први дан 

Последњи дан 

>25,0 

Y= -0,0595х+110,84 
R 2 =0,0184 

Y= -0,0722х+231,24 
R 2 =0,0196 

>30,0 

Y= -0,0581х+150,71 
R 2 =0,0138 

Y= -0,0795х+261,87 
R 2 =0,0322 

>35,0 

Y= -0,1044х+203,11 
R 2 =0,0404 

Y=0,0612x+281,06 
R 2 =0,0318 




